У ходзе работы экспертная камісія агледзела ўсе абекты біятлоннага комплексу, якія будуць задзейнічаны ў час чэмпіянату: крыты цір, асноўнае і запасное стрэльбішча, кабіны для сэрвісменаў, домікі для каманд, крыты пераход на стрэльбішча і шмат іншага. Асабліва ўважліва былі праінспектаваны памяшканні, дзе будуць размяшчацца цэнтр збору інфармацыі, сакратарыят, прэс-цэнтр, каментатарскія пазіцыі, допінг-кантроль, офісы ІБУ і астатніх службаў. Франц Бергер і Эрыка Палхубер наведалі таксама атэлі, куды мяркуецца рассяляць удзельнікаў чэмпіянату, а Борут Нунар пабываў на біятлоннай базе Гарадокпабудаванай у аднайменным горадзе Віцебскай вобласці. Новы комплекс прэтэндуе на ліцэнзію ІБУ, якая дасць магчымасць праводзіць спаборніцтвы высокага міжнароднага ўзроўню сярод юніёраў. 